section_heading: Produkcija
paragraph_text: Prije razvoja serije Pravi detektiv, njezin kreator Nic Pizzolatto radio je kao profesor književnosti na trima različitim sveučilištima u Chicagu, Sjevernoj Karolini i Indijani. Njegov prvi objavljeni spisateljski rad bila je kolekcija kratkih priča naziva Between Here and the Yellow Sea objavljenih 2006. godine. Svoj prvi roman naziva Galveston autor je objavio četiri godine kasnije, a u to je vrijeme započeo svoj proboj u televizijsku industriju (raniji pokušaji nisu se ostvarili zbog nedostatka kapitala).